Юлиан Тувим
Чудно, странно

Превод от полски: Антоанета Попова, 1988

chitanka.info

Веднъж през юли

син сняг захвана.

Измяука Шаро,

лавна Писана.

Литнаха крави

да търсят зрънце.

Запя в небето

зелено слънце.

Гнезда си свиха

рой пеперудки.

И всичко трая

две-три минутки.

Така си беше.

Мисля обаче,

че бях притворил

малко клепачи.

Щом ги отворих

и моментално

всичко си стана

съвсем нормално.

Но оттогава,

честно говоря,

често забравям

да ги отворя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.